***MARGELIS***

TRAVEL SERVICES & COACH OPERATOR

 ΣΑΤΩΒΡΙΑΝΔΟΥ 3 – ΠΑΤΡΑ, 262 23

 ΤΗΛ:2610278259 & 2610222350

e-mail: info@margelis.eu [www.margelis.eu](http://www.margelis.eu)

**Ρουμελιώτικο Πάσχα στην**

**Αράχωβα – Δελφούς – Λειβαδιά – Αγόριανη - Παύλιανη**

**3 ΗΜΕΡΕΣ**

|  |  |
| --- | --- |
| **ΑΝΑΧΩΡΗΣΗ** | **ΕΠΙΣΤΡΟΦΗ** |
| **19/04** | **21/04** |

**1η ΗΜΕΡΑ (Μ. Σάββατο 19/04): ΠΑΤΡΑ – ΑΡΑΧΩΒΑ – ΔΕΛΦΟΙ**

Συγκέντρωση των εκδρομέων στην πλατεία Τριών Συμμάχων (στην Όθωνος Αμαλίας) και στις 08:00 αναχωρούμε για το Γαλαξίδι. Αρχοντικό, γραφικό με σημαίνουσα ιστορία και ρομαντικά στενά δρομάκια μας καλεί να το εξερευνήσουμε έχοντας χρόνο ελεύθερο.  Τα δύο του φυσικά λιμάνια, η Αγορά και ο Χηρόλακας, - που χωρίζονται μεταξύ τους από τον Κάβο - αποτέλεσαν για πολλά χρόνια σημείο εκκίνησης σπουδαίων ναυτικών, που όργωναν με τα περίφημα πλοία τους ολόκληρη τη Μεσόγειο. Σημείο αναφοράς της μικρής ναυτικής πολιτείας αποτελεί το Ναυτικό Μουσείο, για αυτό δεν θα παραλείψουμε την επίσκεψή μας σε αυτό, εξιστορώντας την ιστορία του Γαλαξιδίου έως και πέντε χιλιετίες πριν από το σήμερα. Συνεχίζουμε για την Αράχωβα. Ορεινή γραφική κωμόπολη στις νότιες πλαγιές του Παρνασσού όπου η αλματώδη τουριστική της ανάπτυξη την έχει καθιερώσει ως η πρωτεύουσα των χειμερινών σπορ. Αρχοντική και κοσμοπολίτικη με πολλές επιλογές για γεύμα και καφέ καθώς και στολισμένες βιτρίνες, που θα κάνουν τις βόλτες σας απολαυστικές. Προτείνουμε να επισκεφθείτε και το ρολόι που παρέχει απρόσκοπτη θέα στην γύρω περιοχή. Το απόγευμα θα μεταβούμε στους Δελφούς, τακτοποίηση στο ξενοδοχείο. Το βράδυ παρακολούθηση της Ανάστασης και στην συνέχεια θα απολαύσουμε το Αναστάσιμο Δείπνο σε εστιατόριο.

**2η ΗΜΕΡΑ (Κυριακή του Πάσχα 20/04): ΔΕΛΦΟΙ (ΛΕΙΒΑΔΙΑ)**

Στη σημερινή μας περιήγηση θα επισκεφθούμε την Λιβαδειά όπου αναβιώνουν τα τοπικά έθιμα του Πάσχα και γιορτάζει όλη η πόλη. Το πασχαλινό γλέντι ακολουθεί την ρουμελιώτικη παράδοση. Το έθιμο το ‘λάκκου’ τηρείται ακόμα πιστά. Τα κάρβουνα και τα ξερά κλαδιά ανάβουν με την λαμπάδα της Ανάστασης, προκειμένου να ετοιμαστεί η θράκα για να ψηθούν τα αρνιά. Το πασχαλινό γλέντι ξεκινά από το πρωί με δημοτική μουσική και παραδοσιακούς χορούς στην περιοχή της Κρύας. Στην συνέχεια θα μεταβούμε σε ταβέρνα στο Ζεμενό για το Πασχαλινό μας γεύμα. Επιστροφή στους Δελφούς το απόγευμα.

**3η ΗΜΕΡΑ (Δευτέρα 21/04): ΔΕΛΦΟΙ – ΑΓΟΡΙΑΝΗ – ΠΑΥΛΙΑΝΗ – ΠΑΤΡΑ**

Αναχωρούμε το πρωί μέσω μιας θαυμάσιας κατάφυτης από έλατα διαδρομή του Παρνασσού για την Αγόριανη (ή Επτάλοφος όπως ονομάζεται επισήμως). Χτισμένη αμφιθεατρικά μέσα στο ελατοσκέπαστο τοπίο του Παρνασσού , γοητευτική με πετρόκτιστα σπίτια, η κεντρική πλατεία με τα αιωνόβια πλατάνια και τα παραδοσιακά καφενεία και το πετρόκτιστο μονοπάτι που οδηγεί στον καταρράκτη είναι μερικά από τα στοιχεία που συνθέτουν την εικόνα του οικισμού. Συνεχίζουμε τη διαδρομή μας για την Παύλιανη στον Εθνικό Δρυμό της Οίτης σε υψόμετρο 1.050 μ. Θα επισκεφθούμε το εκπληκτικής αισθητικής Πάρκο αναψυχής της Παύλιανης, στις πηγές του ποταμού Ασώπου. Θα περπατήσουμε σε κρεμαστές γέφυρες, μονοπάτια σε ένα φυσικό περιβάλλον από πλατάνια, καστανιές και καρυδιές. Αποτελεί ιδανικό μέρος για όλη την οικογένεια αλλά κυρίως για τα παιδιά, με το πάρκο να κρύβει ευχάριστες εκπλήξεις. Ελεύθερος χρόνος για περιήγηση και στη συνέχεια θα αναχωρήσουμε με ενδιάμεση στάση για γεύμα για τη Πάτρα. Άφιξη στη Πάτρα αργά το απόγευμα.

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ**

|  |  |  |  |
| --- | --- | --- | --- |
|  | **Σε δίκλινο** **δωμάτιο** | **Σε τρίκλινο** **δωμάτιο** | **Σε Μονόκλινο δωμάτιο** |
| Για κρατήσεις που θα γίνουν έως 19/03 με προκαταβολή  | 240 € | 230 € | 310 € |
| Για κρατήσεις που θα γίνουν από τις 20/03 | 255 € | 245 € | 325 € |

|  |
| --- |
| **ΠΕΡΙΛΑΜΒΑΝΟΝΤΑΙ:*** Διαμονή στο ξενοδοχείο **APOLLONIA DELPHI 4\*** με πρωινό σε μπουφέ
* Αναστάσιμο Δείπνο το Μ. Σάββατο
* Εορταστικό Πασχαλινό Γεύμα την Κυριακή του Πάσχα
* Μεταφορά / περιηγήσεις με πούλμαν σύμφωνα με το πρόγραμμα
* Αρχηγός – συνοδός
 |

**ΣΗΜΕΙΩΣΕΙΣ:**

* **Προκαταβολή για κράτηση θέσης 100 €. Εξόφληση έως 10/04**
* Δεν περιλαμβάνονται: Ο φόρος διαμονής: 10 € ανά δωμάτιο ανά διανυκτέρευση, είσοδοι σε μουσεία, αρχαιολογικούς χώρους, τα ποτά / αναψυκτικά οτιδήποτε αναφέρεται ως προαιρετικό και ότι ρητά δεν αναφέρεται.
* Σε περίπτωση που η πρόσβαση σε κάποιο σημείο του προγράμματος είναι αδύνατη, γίνεται αλλαγή επίσκεψης με κάποιο άλλο μέρος.

**ΕΝΔΙΑΦΕΡΟΥΝ ΤΟΥΣ ΕΚΔΡΟΜΕΙΣ**

* Οι θέσεις δηλώνονται με σειρά προτεραιότητας και δεν αλλάζουν
* Τα δωμάτια των ξενοδοχείων παραλαμβάνονται στις 14:00 και παραδίδονται στις 11:00 ανεξάρτητα από την ώρα άφιξης και αναχώρησης των ταξιδιωτών.
* Ο αρχηγός έχει το δικαίωμα να αλλάξει τις ώρες ή τη σειρά των επισκέψεων για τη καλύτερη εξυπηρέτηση των εκδρομέων
* Η εταιρία MARGELIS ουδεμία ευθύνη φέρει σε περίπτωση απώλειας, κλοπής, φθοράς αποσκευών και προσωπικών αντικειμένων κι οποιασδήποτε συνέπειας από εγκληματική ή αξιόποινη πράξη
* Σε περίπτωση ακύρωσης της κράτησης σας επιβαρύνεσθε με τα παρακάτω ποσά επί της αξίας της εκδρομής. Σε διάστημα από 30 – 15 ημέρες πριν την έναρξη της εκδρομής παρακρατείται η προκαταβολή, σε διάστημα από 14 – 7 ημέρες το 50% της αξίας της εκδρομής και από 6 ημέρες έως την αναχώρηση ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.
* Σε περίπτωση που χρειασθεί να παραταθεί η εκδρομή λόγω καθυστερήσεων ή ακυρώσεων προγραμματισμένων δρομολογίων, δυσμενών καιρικών συνθηκών, απεργιών, πραξικοπημάτων, πυρκαγιών, σεισμών, πλημμύρων, οποιοδήποτε άλλων αναγκών ή κατάσταση ανωτέρας βίας, τα επιπλέον έξοδα διαμονής και μεταφοράς επιβαρύνουν τους εκδρομείς.